I Nordjyllands storkreds blev der torsdag afgivet i alt 369.773 gyldige stemmer. Og rigtig mange af dem, gik til en lille flok politikere. Faktisk fik de ti politikere, der fik flest personlige stemmer, lige under en tredjedel af alle stemmer afgivet i Nordjylland. De 10 tegner sig for 117.939 stemmer hvilket svarer til 31,89 procent af alle stemmer, og det er ikke nogen overraskelse at alle 10 kandidater snart kan kalde sig folketingsmedlemmer. De ti stemmeslugere er: 1. Søren Gade (V) - 28.906 stemmer 2. Bjarne Laustsen (S) - 16.705 stemmer 3. Orla Hav (S) - 13.047 stemmer 4. Simon Kollerup (S) - 11.379 stemmer 5. Preben Bang Henriksen (V) - 10.531 stemmer 6. Karsten Lauritzen (V) - 8114 stemmer 7. Flemming Møller Mortensen (S) - 7897 stemmer 8. Ane Halsboe Jørgensen (S) - 7799 stemmer 9. Bent Bøgsted (DF) - 6862 stemmer 10. Torsten Schack Pedersen (V) - 6699 stemmer

Referat:
De ti politikere, der fik fleste stemmer, fik tilsammen lige knap hver tredje stemme.